*.................( sz.) napirend*

Előterjesztve: Közoktatási, Közművelődési, Sport, Egészségügyi, Szociális és Lakásügyi Bizottsághoz

### E L Ő T E R J E S Z T É S

a Képviselő-testület 2020. október 29-ei ülésére

Tárgy: Javaslat a koronavírus okozta járványhelyzet szociális hatásainak enyhítését célzó támogatásról és egyéb intézkedésekről szóló önkormányzati rendelet elfogadására

Készítette: …………………………………….

 Vargáné Luketics Gabriella s.k.

 humánszolgáltatási igazgató

Egyeztetve:

 …………………………

 dr. Varga Előd Bendegúz

 alpolgármester

Egyeztetve: ……………………………………

Annus Béláné

 gazdasági igazgató

Látta: …………………………………….

 dr. Szalai Tibor

 jegyző

 …………………………………..

 dr. Silye Tamás

 jegyzői igazgató

*A napirend tárgyalása zárt ülést nem igényel.*

Tisztelt Képviselő-testület!

* Az önkormányzat – a jelenleg hatályos önkormányzati rendeletekben meghatározott támogatásokon és igénybe vehető egyéb kedvezményeken felül - rendkívüli eseti támogatás nyújtásával kíván segítséget nyújtani azoknak a kerületi családoknak, akiknek a kialakult járványhelyzet anyagi próbatételt jelent, legyen szó munkahely elvesztéséről, kényszerű fizetés nélküli szabadságról, csökkentett munkaidőről, vagy arról, hogy gyermekeikkel a megszokottnál gyakrabban és hosszabb ideig kell táppénzes állományba menniük.

A támogatás a rendkívüli járványügyi helyzet időszakára vonatkozik és eseti jellegű. A támogatás jogalapját a 2020. szeptember 1-jét követően bekövetkezett munkahely elvesztése, keresőtevékenység megszűnése, bérek jelentős csökkenése, illetve a gyermekekkel való táppénzes állományok megnövekedett időtartama és természetesen ennek következményeként a jövedelem csökkenése adja.

A támogatás szociális alapú, a család egy főre jutó havi jövedelmétől függ az adott időszakban. A jövedelem értékhatár azonos a veszélyhelyzetben hatályos bérpótló támogatásnál alkalmazott értékkel (75 ezer forint/fő/hó, egyedül élő, vagy gyermekét egyedül nevelő szülő esetén a 85 ezer forint/fő/hó). A rendkívüli eseti támogatás egyszeri összege 50 ezer forint, melyet hatvan nap után ismét lehet igényelni.

* A Kormány a 283/2020. (VI. 17.) rendeletével az egészségügyi válsághelyzet elrendelésével járványügyi készültséget vezetett be.

A veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény 73. § (3) bekezdése szerint: „2020. december 31-éig egészségügyi válsághelyzet időtartama alatt

*a)* a szociális alapszolgáltatások igénybevételéhez szükséges ellátotti jogosultság vizsgálatát nem kell elvégezni,

*b)* szociális alapszolgáltatások esetén a jogszabályban meghatározott személyi és tárgyi feltételektől ellátási érdekből, a fenntartó döntése alapján ideiglenesen el lehet térni,

*c)* szociális alapszolgáltatások esetén az egyes szolgáltatási elemek nyújtása a fenntartó döntése alapján szüneteltethető, és

*d)* házi segítségnyújtás esetében az újonnan felvételre kerülő személlyel személyi gondozásra irányuló megállapodást kell kötni, és az egészségügyi válsághelyzet időszakát nem kell figyelembe venni a személyi gondozás éves átlagának meghatározásakor.”

A személyes gondoskodás területén továbbra is fontos szempont mind az ellátottak, mind a dolgozók védelme. Szükséges egy olyan megoldás alkalmazása, mely gyors reagálást, intézkedést tesz lehetővé és ennek eszköze a gondozási központ vezetőinek felhatalmazása, hogy az adott helyzetben szakmai tapasztalatuk és ismereteik alapján a legrövidebb időn belül intézkedni tudjanak, ezzel is a megbetegedések kockázata csökkenthető.

Költségvetési forrásigény felméréséhez alapul vettük a veszélyhelyzet időszakában megállapított és kifizetett bérpótló támogatásokat, mely 89 főt érintett 3 hónap ellátási időszakra, átlag 179 775 Ft összegben. E rendelet szerinti támogatás összege alacsonyabb, várhatóan ez személyenként maximum 100 e Ft-ot jelent, a jogosultak száma 100 főben prognosztizálható az eddig tapasztaltak alapján.

Költségvetési forrás a veszélyhelyzeti támogatások fennmaradó összegéből rendelkezésre áll.

Kérjük a Tisztelt Képviselő-testületet az előterjesztés megtárgyalására és az elkészített rendelet megalkotására.

## Budapest, 2020. október 22.

Kovács Márton

alpolgármester

A rendelet elfogadása minősített többségű szavazati arányt igényel.

Budapest Főváros II. Kerületi Önkormányzat Képviselő-testületének …../2020. (….) önkormányzati rendelete a koronavírus okozta járványhelyzet szociális hatásainak enyhítését célzó támogatásról és egyéb intézkedésekről

Budapest Főváros II. Kerületi Önkormányzat Képviselő-testülete a szociális igazgatásról és egyes szociális ellátásokról szóló 1993. évi III. törvény (továbbiakban: Szt.) 26. §-ában és 132. § (4) bekezdés g) pontjában, a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény 73. § (3) bekezdés b) és c) pontjaiban kapott felhatalmazás alapján, az Alaptörvény 32. cikk (2) bekezdése szerinti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11a. pontja, szerinti feladatkörében eljárva, az új koronavírus-járvány okozta helyi társadalmi és szociális hatások enyhítése érdekében, a következőket rendeli el:

1. §
2. Budapest Főváros II. Kerületi Önkormányzat (a továbbiakban: Önkormányzat) a koronavírus okozta járvány következményeként azon nehéz helyzetbe került II. kerületi családok számára kíván rendkívüli eseti támogatást nyújtani, akik önhibájukon kívül veszítették el állásukat, vagy gyermekeik gondozása miatt táppénzes állományba kényszerültek. A rendkívüli támogatással kapcsolatos hatásköreit a képviselő-testület a polgármesterre ruházza át.
3. Rendkívüli eseti támogatás (továbbiakban: rendkívüli támogatás) állapítható meg annak a Budapest II. kerületben bejelentett lakó,- vagy tartózkodási hellyel rendelkező és életvitelszerűen is itt tartózkodó személy részére:

a) akinek munkaviszonya, vagy kereső tevékenysége 2020. szeptember 1-jét követően szűnt meg, ideértve a munkáltató korlátozó intézkedéseinek következményeit is, vagy

b) aki 2020. szeptember 1-jét követően gyermeke jogán táppénzes állományban volt, mely táppénzes időtartam egybefüggően eléri, vagy meghaladja a 10 napot

és családjában az egy főre jutó havi nettó jövedelem nem haladja meg a 75 ezer forintot, egyedül élő, vagy gyermekét egyedül nevelő szülő esetén a 85 ezer forintot.

1. A rendkívüli támogatás egyszeri összege 50 000,- Ft.
2. A rendkívüli támogatás iránti kérelmet ugyanazon jogcímen a családból egy személy nyújthatja be.
3. A rendkívüli támogatás iránti kérelem benyújtásának határideje 2021. március 31-e, melynek elmulasztása jogvesztő.
4. A rendkívüli támogatás iránti kérelmet ismételten a támogatás megállapításáról szóló határozat keltét követő 60. naptól lehet benyújtani legfeljebb az (5) bekezdésben megadott időpontig.
5. A rendkívüli támogatás iránti kérelmet e rendelet melléklete szerinti nyomtatványon, az abban megjelölt igazolások csatolásával lehet benyújtani postai úton, e-mailen beszkennelve, vagy személyesen az ügyfélszolgálaton ügyfélfogadási időben.
6. A támogatás megállapításához a kérelem mellékleteként szükséges benyújtani: munkaviszony megszűnéséről munkáltatói igazolást és az állami foglalkoztatási szerv döntéséről szóló igazolást, vagy határozatot a munkanélküli ellátásról, vagy annak elutasításáról és munkanélküliként történő nyilvántartásba vételéről.
7. A gyermekek jogán igénybevett táppénzes állományt elsősorban a munkáltatói, vagy orvosi igazolással kell igazolni.

2. §

(1) Az egészségügyi válsághelyzet ideje alatt az Önkormányzat által működtetett gondozási központok által nyújtott házi segítségnyújtás során az idősek életének és egészségének védelme érdekében az önálló életvitel fenntartásához elengedhetetlen tevékenységeket úgy kell megszervezni, hogy az a lehető legkevesebb látogatási alkalomra és legrövidebb időtartamra korlátozódjon.

(2) Az egészségügyi válsághelyzet ideje alatt az alábbi tevékenységek végzése a körülmények mérlegelése alapján az intézményvezető döntése alapján átmenetileg korlátozhatóak, vagy felfüggesztésre kerülhetnek, illetve önkéntesek igénybe vételével történhet:

- takarítás (kivéve veszélyhelyzet elhárítása céljából),

- vasalás,

- vásárlás gyakorisága,

- postai szolgáltatás igénybevétele,

- segítségnyújtás ételkészítésben- helyette javasoljuk a házhoz szállított ebéd igénybe vételét,

- kísérés (kivéve elhalaszthatatlan orvosi vizsgálat esetén),

- az egészség megőrzésére irányuló aktív szabadidős tevékenységben való közreműködés.

(3) Elsősorban telefonon, vagy egyéb elektronikus formában végzendő tevékenységek:

* információnyújtás, tanácsadás és mentális támogatás,
* családdal, ismerősökkel való kapcsolattartás segítése,
* ügyintézés az ellátott érdekeinek védelmében.

3. §

E rendelet által nem szabályozott kérdésekben, továbbá az adatkezelésre a Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet, az Szt. és annak végrehajtására kiadott jogszabályok, továbbá az általános közigazgatási rendtartásról szóló 2016. évi CL. törvény rendelkezéseit kell alkalmazni.

4. §

1. E rendelet a kihirdetését követő napon lép hatályba.

(2) E rendelet 2021. április 1. napján hatályát veszti.

Őrsi Gergely dr. Szalai Tibor

polgármester jegyző

*melléklet* a …./2020.(……..) önkormányzati rendelethez

KÉRELEM

RENKÍVÜLI ESETI TÁMogatás MEGÁLLAPÍTÁSÁHOZ

Alulírott Kérelmező kérem rendkívüli eseti támogatás megállapítását az alábbi jogcím alapján */A megfelelő rész aláhúzandó, vagy A), vagy B) ponthoz tartozó jogcím jelölhető/*

1. 2020. szeptember 1-jét követően munkaviszony, vagy kereső tevékenység megszűnésére, illetve a munkáltató korlátozó intézkedéseinek következményeire való tekintettel, vagy

**B)** 2020. szeptember 1-jét követően gyermekem jogán igénybevett táppénzes állomány időtartama egybefüggően elérte, vagy meghaladta a 10 napot.

1. Kérelmező adatai:

|  |
| --- |
| Neve: ......................................................................................................................................... |
| Születési neve: .......................................................................................................................... |
| Anyja neve: ............................................................................................................................... |
| Születés helye, ideje (év, hó, nap): ........................................................................................... |
| Lakóhelye:     irányítószám ................................................................ település .........................................................utca/út/tér .............. házszám ............ épület/lépcsőház ............... emelet, ajtó |
| Tartózkodási helye:     irányítószám ........................................................................ település ...........................................................utca/út/tér .............. házszám ............ épület/lépcsőház ............... emelet, ajtóKijelentem, hogy életvitelszerűen: (megfelelő részt kérjük bejelölni) Lakóhelyemen  Tartózkodási helyemen tartózkodom. \* |
| Kérelmező * Családi állapota:……………………..  egyedül élő\*\*;  nem egyedül élő
* Társadalombiztosítási Azonosító Jele:         
* Állampolgársága: ......................................................................................................................
 |
| * Telefonszáma */Nem kötelező adat/*:..................................................................
* Email címe /*Kötelező megadni, ha e-mailen küldi be kérelmét*./:.…………

……………………………………………………………………………. |
|   |
|  |
|  |

Amennyiben a támogatás folyósítását bankszámlára kéri:

Számlavezető pénzintézet megnevezése:.................................................................................

Pénzforgalmi számlaszáma: ..............................-.........................-..........................................

2. Kérelmező családjában élő közeli hozzátartozók személyi adatai:

|  |  |  |  |  |
| --- | --- | --- | --- | --- |
| Név | Születési hely, év, hó, nap | Anyja neve | Rokoni kapcsolat | TAJ szám |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

3. Kérelmező jövedelmi adatai:

A kérelmező és családjában élő közeli hozzátartozók havi nettó jövedelme forintban:

|  |  |  |  |  |
| --- | --- | --- | --- | --- |
|  | A jövedelem típusa | Kérelmező | Házastársa (élettársa) | Gyermekei |
| 1 | Munkaviszonyból és más foglalkoztatási jogviszonyból származó, közfoglalkoztatásból származó jövedelem, táppénz *(megfelelőt kérjük aláhúzni)*  |  |  |  |  |  |  |
| 2 | Társas és egyéni vállalkozásból, őstermelői, illetve szellemi és más önálló tevékenységből származó *(megfelelőt kérjük aláhúzni)* |  |  |  |  |  |  |
| 3 | Alkalmi munkavégzésből származó |  |  |  |  |  |  |
| 4 | Gyermekgondozási ellátások, támogatások: ……………………………. |  |  |  |  |  |  |
| 5 | Nyugellátás és egyéb nyugdíjszerű rendszeres szociális ellátások:…………………. |  |  |  |  |  |  |
| 6 | Önkormányzat, járási hivatal és munkaügyi szervek által folyósított ellátások: ………………………………… |  |  |  |  |  |  |
| 7 | Tartási, életjáradéki, öröklési szerződés *(megfelelőt kérjük aláhúzni)* |  |  |  |  |  |  |
| 8 | Ingatlan hasznosításából, ingatlan eladásából, egyéb:……………………… |  |  |  |  |  |  |
| 9 | Összes jövedelem |  |  |  |  |  |  |

1. **jogcímen benyújtott kérelem esetén:**
* Munkaviszonyom/keresőtevékenységem megszüntetésének időpontja: ………év…………hó…………nap
* Munkáltató korlátozó intézkedésének formája: ………………………………………

………………………………………………………………………….

* Munkáltató korlátozó intézkedésének időpontja: ………év………hó…………nap
* Vállalkozás neve és címe, megszüntetésének időpontja:

……………………………………………………………………………………………….

1. **Jogcímen benyújtott kérelem esetén:**
* Gyermekem neve, akire tekintettel a táppénzes állományt megállapították:………………………………………………………………………………………………………………………………………………………………
* Táppénzes állomány időtartama egybefüggően: .……év……hó……naptól ……év………hó….. napig.

A kérelem rövid indoka:

………………………………………………………………………………………………..………….……………………………………………………………………………………………………………………………………………………………………………………………

…………………………………………………………………………………………………

4. Nyilatkozatok:

1. Felelősségem tudatában kijelentem, hogy a közölt adatok a valóságnak megfelelnek.
2. Tudomásul veszem, hogy a kérelemben közölt jövedelmi adatok valódiságát a szociális hatáskört gyakorló szerv az állami adóhatóság útján, pénzforgalmi szolgáltató útján, valamint a Magyar Államkincstár által vezetett egységes szociális nyilvántartásban szereplő adatok alapján – ellenőrizheti.

Tájékoztatjuk, hogy a nyomtatványon megadott személyes adatokat az általános közigazgatási rendtartásról szóló 2016. évi CL. törvény 27. § (1) bekezdésében, a szociális igazgatásról és szociális ellátásokról szóló 1993. évi III. törvény 18. §-ában, a gyermekek védelméről és a gyámügyi igazgatásról szóló 1997. évi XXXI. törvény 138. §-ában és a Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015. (II.27.) önkormányzati rendeletében, valamint Budapest Főváros II. Kerületi Önkormányzat Képviselő-testületének a koronavírus okozta járványhelyzet szociális hatásainak enyhítését célzó támogatásról és egyéb intézkedésekről szóló …../2020 (….) önkormányzati rendeletében meghatározott jogalappal, célból, körben, határideig és módon kezeljük.

Amennyiben Ön a hivatkozott jogszabályokban megjelölteteken túl további személyes adatot is megad a fentiek szerint, úgy azokat – ellenkező bizonyításig – a tényállás tisztázásához elengedhetetlenül szükséges más személyes adatoknak tekintjük. Ezen adatokra vonatkozóan az Ön hozzájárulását az információs önrendelkezési jogról és az információszabadságról szóló 2011. évi CXII. törvény szerint vélelmezzük, amellyel egyidejűleg nyilatkozik, hogy amennyiben harmadik fél adatait is megadja, úgy a megadott személyes adatok előttünk történő feltárására az érintettől megfelelő felhatalmazással rendelkezik.

A fenti tájékoztatást tudomásul veszem.

1. Hozzájárulok a kérelemben szereplő adatoknak a szociális igazgatási eljárás során történő felhasználásához.

Budapest, 2020. ………………

……………………………

Kérelmező aláírása

Nyilatkozat

*táppénzes állomány jogán igényelt támogatás esetén*

Alulírott Kérelmező büntetőjogi felelősségem tudatában kijelentem, hogy ………………………………………………….. gyermekem/gyermekeim szülői felügyeleti jogát gyakorlom, és saját háztartásomban nevelem.

Budapest, 2020…………….

……………………………

Kérelmező aláírása

Kérelemhez mellékelni kell:

1. a kérelmező és családtagjai jövedelemigazolását,
2. tanulói jogviszony esetén iskolalátogatási igazolást,
3. munkáltatói igazolást a munkaviszony megszűnéséről, vagy

igazolást arról, hogy vállalkozása megszűnt vagy szünetel,

1. a munkaviszony megszűnése esetében az állami foglalkoztatási szerv igazolását vagy határozatát az együttműködésről, és az álláskeresési ellátásról.
2. a gyermekek jogán igénybevett táppénzes állományról orvosi igazolása, munkáltatói igazolás

SEGÉDLET A KÉRELEM NYOMTATVÁNY KITÖLTÉSÉHEZ

A jövedelmek az alábbi dokumentumokkal igazolhatóak:

* + nyugdíj, nyugdíjszerű ellátás, társadalombiztosítás keretében folyósított ellátások esetében a kifizető szerv igazolása, vagy a felvett ellátást igazoló szelvény, banki igazolás, bankszámlakivonat az ellátások összegére vonatkozóan a folyósító szerv tárgyévre kiadott igazolásával együtt;
	+ alkalmazásban állók nettó jövedelméről munkáltatói igazolás;
	+ vállalkozói tevékenységből származó jövedelmet az illetékes adóhatóság igazolása, illetve az adóbevallással nem lezárt időszakra vonatkozóan az egy havi átlagjövedelemről szóló – az igazolás kiadására jogosult általi – igazolás;
	+ munkanélküli ellátás az ellátást megállapító, illetve folyósító szerv igazolása, határozata,
	+ gyermektartásdíj esetén a felvett vagy megfizetett tartásdíj összegét igazoló postai szelvény, bankszámlakivonat, átvételi elismervény a tartásdíj megállapítására vonatkozó bírói ítélettel, vagy a tartásdíj iránti igény benyújtását igazoló irattal, vagy a szülők között létrejött egyezség megkötéséről szóló okirattal együtt; állam által megelőlegezett gyermektartásdíj esetén a gyámhivatal határozata;
	+ jövedelemmel nem rendelkező személy esetén, az állami foglalkoztatási szervvel vagy a Gyermekjóléti Központtal megkötött együttműködési megállapodás;
	+ ösztöndíj és egyéb juttatások esetén az oktatási intézmény igazolása,

a fenti pontokba nem tartozó jövedelem esetén a jövedelem típusának megfelelő igazolás.

\* A *lakcím* megállapítása szempontjából a személyi adat- és lakcímnyilvántartás adatai irányadóak.

*Útmutató a személyi adatok kitöltéséhez:*

*1. \*\*Egyedülélő:* az a személy, aki egyszemélyes háztartásban lakik valamint gyermeket nevelő egyedülálló személy.

*2. Család:* egy lakásban, vagy személyes gondoskodást nyújtó bentlakásos szociális, gyermekvédelmi intézményben együtt lakó, ott bejelentett lakóhellyel vagy tartózkodási hellyel rendelkező közeli hozzátartozók közössége;

*Közeli hozzátartozó:*

* a házastárs, az élettárs,
* a húszévesnél fiatalabb, önálló keresettel nem rendelkező; a huszonhárom évesnél fiatalabb, önálló keresettel nem rendelkező, nappali oktatás munkarendje szerint tanulmányokat folytató; a huszonöt évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató vér szerinti gyermek, örökbe fogadott gyermek, mostohagyermek és a Ptk. szerinti gyermekvédelmi nevelőszülő által e jogviszonya keretében nevelt gyermek kivételével a nevelt gyermek (a továbbiakban: nevelt gyermek),
* korhatárra való tekintet nélkül a tartósan beteg, az autista, illetve a testi, érzékszervi, értelmi vagy beszédfogyatékos vér szerinti, örökbe fogadott, mostoha-, illetve nevelt gyermek, amennyiben ez az állapot a gyermek 25. életévének betöltését megelőzően is fennállt (a továbbiakban: fogyatékos gyermek),
* a 18. életévét be nem töltött gyermek vonatkozásában a vér szerinti és az örökbe fogadó szülő, a szülő házastársa vagy élettársa, valamint a fenti pontokban meghatározott feltételeknek megfelelő testvér;

*Útmutató a jövedelmi adatok kitöltéséhez:*

1. „Jövedelem”: a személyi jövedelemadóról szóló törvény szerint meghatározott, belföldről vagy külföldről származó – megszerzett – vagyoni érték (bevétel), ideértve a jövedelemként figyelembe nem vett bevételt és az adómentes jövedelmet is, továbbá az a bevétel, amely után az egyszerűsített vállalkozói adóról, illetve az egyszerűsített közteherviselési hozzájárulásról szóló törvény szerint adót, illetve hozzájárulást kell fizetni.

A II. Kerületi Önkormányzat által folyósított betegápolási támogatás, keresetpótló támogatás, valamint a *rendszeres pénzellátás.*

*Rendszeres pénzellátás:* a táppénz, a csecsemőgondozási díj, az örökbefogadói díj, a gyermekgondozási díj, az öregségi nyugdíj, a korhatár előtti ellátás, a szolgálati járandóság, a táncművészeti életjáradék, az átmeneti bányászjáradék, a megváltozott munkaképességű személyek ellátásai, az öregségi járadék, a munkaképtelenségi járadék, az özvegyi járadék, a növelt összegű öregségi, munkaképtelenségi és özvegyi járadék, az özvegyi nyugdíj – kivéve az ideiglenes özvegyi nyugdíjat, továbbá a házastársa jogán árvaellátásra jogosult fogyatékkal élő, illetve tartósan beteg vagy legalább két árvaellátásra jogosult gyermek eltartásáról gondoskodó személy özvegyi nyugdíját –, a baleseti táppénz, a hozzátartozói baleseti nyugellátás, a 1991. évi IV. tv (Flt.) alapján folyósított pénzbeli ellátás, a bányászok egészségkárosodási járadéka, a rokkantsági járadék, a hadigondozottak és nemzeti gondozottak pénzbeli ellátásai, a gyermekgondozást segítő ellátás, a gyermekgondozási segély, a gyermeknevelési támogatás, az időskorúak járadéka, a foglalkoztatást helyettesítő támogatás, az egészségkárosodási és gyermekfelügyeleti támogatás, a gyermekek otthongondozási díja, az ápolási díj, a tartós ápolást végzők időskori támogatása, a nemzeti helytállásért elnevezésű pótlék, a közszolgálati járadék, valamint az uniós rendeletek alapján külföldi szerv által folyósított egyéb azonos típusú ellátás;

2. A jövedelmi adatok alatt havi nettó jövedelmet kell érteni. A nettó jövedelem kiszámításánál a bevételt az elismert költségekkel és a befizetési kötelezettséggel csökkentett összegben kell feltüntetni.

3. Elismert költségnek minősül a személyi jövedelemadóról szóló törvényben elismert költség, valamint a fizetett tartásdíj.

4. Befizetési kötelezettségnek minősül a személyi jövedelemadó, az egyszerűsített vállalkozási adó, a magánszemélyt terhelő egyszerűsített közteherviselési hozzájárulás, egészségbiztosítási hozzájárulás és járulék, egészségügyi szolgáltatási járulék, nyugdíjjárulék, nyugdíjbiztosítási járulék, magán-nyugdíjpénztári tagdíj és munkavállalói járulék.

5. Ha a magánszemély az egyszerűsített vállalkozói adó vagy egyszerűsített közteherviselési hozzájárulás alapjául szolgáló bevételt szerez, a bevétel csökkenthető a személyi jövedelemadóról szóló törvény szerint elismert költségnek minősülő igazolt kiadásokkal, ennek hiányában a bevétel 40%-ával. Ha a mezőgazdasági őstermelő adóévi őstermelésből származó bevétele nem több a kistermelés értékhatáránál (illetve ha részére támogatást folyósítottak, annak a folyósított támogatással növelt összegénél), akkor a bevétel csökkenthető az igazolt költségekkel, továbbá a bevétel 40%-ának megfelelő összeggel vagy a bevétel 85%-ának, illetve állattenyésztés esetén 94% -ának megfelelő összeggel.

6. A jogosultság megállapításakor

*a)* a havi rendszerességgel járó – nem vállalkozásból, illetve őstermelői tevékenységből (a továbbiakban együtt: vállalkozás) származó – jövedelem esetén a kérelem benyújtását megelőző hónap jövedelmét,

*b)* a nem havi rendszerességgel szerzett, illetve vállalkozásból származó jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelem egyhavi átlagát

kell figyelembe venni, azzal, hogy a *b)* pont szerinti számításnál azon hónapoknál, amelyek adóbevallással már lezárt időszakra esnek, a jövedelmet a bevallott éves jövedelemnek e hónapokkal arányos összegében kell beszámítani.

Ha a vállalkozási tevékenység megkezdésétől eltelt időtartam nem éri el a 12 hónapot, akkor az egyhavi átlagos jövedelmet a vállalkozási tevékenység időtartama alapján kell kiszámítani.

7. A jövedelemszámításnál figyelmen kívül kell hagyni

*a)* a kérelem benyújtását megelőzően megszűnt havi rendszeres jövedelmet,

*b)* a vállalkozásból származó jövedelmet, feltéve, hogy a vállalkozási tevékenység megszűnt,

*c)* a közfoglalkoztatásból származó havi jövedelemnek a foglalkoztatást helyettesítő támogatás összegét meghaladó részét.

A vállalkozási tevékenység akkor tekinthető megszűntnek, ha az egyéni vállalkozói tevékenység az egyéni vállalkozóról szóló törvényben meghatározottak szerint megszűnt, az őstermelői igazolványt visszaadták vagy visszavonták, illetőleg a társas vállalkozást vagy az egyéni céget törölték a cégjegyzékből.

ÁLTALÁNOS INDOKOLÁS

Az önkormányzat rendkívüli eseti támogatás nyújtásával kíván segítséget nyújtani azoknak a kerületi családoknak, akiknek a kialakult járványhelyzet anyagi próbatételt jelent, legyen szó munkahely elvesztéséről, kényszerű fizetés nélküli szabadságról, csökkentett munkaidőről, vagy arról, hogy gyermekeikkel a megszokottnál gyakrabban és hosszabb ideig kell táppénzes állományba menniük, továbbá a személyes gondoskodás szolgáltatásainak biztonságosabbá tétele céljából átmeneti intézkedések meghozatalára ad lehetőséget.

RÉSZLETES INDOKOLÁS

1. §-hoz: A támogatás a rendkívüli járványügyi helyzet időszakára vonatkozik és eseti jellegű. A támogatás jogalapját a 2020. szeptember 1-jét követően bekövetkezett munkahely elvesztése, keresőtevékenység megszűnése, bérek jelentős csökkenése, illetve a gyermekekkel való táppénzes állományok megnövekedett időtartama és természetesen ennek következményeként a jövedelem csökkenése adja. A támogatás szociális alapú, a család egy főre jutó havi jövedelmétől függ az adott időszakban. A jövedelem értékhatár azonos a veszélyhelyzetben hatályos bérpótló támogatásnál alkalmazott értékkel (75 ezer forint/fő/hó, egyedül élő, vagy gyermekét egyedül nevelő szülő esetén a 85 ezer forint/fő/hó). A rendkívüli eseti támogatás egyszeri összege 50 ezer forint, melyet hatvan nap után ismét lehet igényelni. A kérelem benyújtásának módja, ideje, helye kerül meghatározásra. A hatáskört a Képviselő-testület a polgármesterre ruházza át.

2. §-hoz: Az egészségügyi válsághelyzet ideje alatt az Önkormányzat által működtetett gondozási központok által nyújtott házi segítségnyújtás során az idősek életének és egészségének védelme érdekében az önálló életvitel fenntartásához elengedhetetlen tevékenységeket úgy kell megszervezni, hogy az a lehető legkevesebb látogatási alkalomra és legrövidebb időtartamra korlátozódjon. Ennek biztosításához kap eszközt az intézményvezető, hogy minél gyorsabban tudjon intézkedni a változó helyzetekben, ezzel a megbetegedések kockázata csökkenthető.

3. §-hoz: Az adatkezelésre, nyilvántartásra és egyéb e rendeletben nem szabályozott eljárásrend jogszabály helyek kerültek meghatározásra.

4. §-hoz: Hatályba lépésre és hatályon kívül helyezésre vonatkozó rendelkezéseket tartalmazza.

Melléklet: A kérelem formanyomtatványt tartalmazza